PATVIRTINTA

Kauno miesto savivaldybės mero

2023 m. liepos 3 d.

potvarkiu Nr. M-[441](m230441.docx)

**VIEŠŲJŲ ERDVIŲ AKCENTŲ SUKŪRIMO IR ĮGYVENDINIMO PROJEKTŲ PARAIŠKŲ ATRANKOS IR FINANSAVIMO DARBO GRUPĖS DARBO REGLAMENTAS**

# I SKYRIUS

# BENDROSIOS NUOSTATOS

1. Viešųjų erdvių akcentų sukūrimo ir įgyvendinimo projektų paraiškų atrankos ir finansavimo darbo grupės (toliau – Darbo grupė) darbo reglamentas nustato Darbo grupės tikslus, funkcijas, darbo organizavimo ir sprendimų priėmimo tvarką, teises ir atsakomybę.

2. Darbo grupė sudaryta nagrinėti klausimams, susijusiems su viešųjų erdvių akcentų sukūrimo ir įgyvendinimo projektų atranka ir lėšų projektams finansuoti skyrimu, teikti nurodytais klausimais išvadas, pasiūlymus ir rekomendacijas Kauno miesto savivaldybės (toliau – Savivaldybė) merui, Savivaldybės administracijos direktoriui ir Savivaldybės administracijos Kultūros paveldo skyriui.

3. Darbo grupė savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Savivaldybės teisės aktais, kitais teisės aktais ir šiais nuostatais.

**II SKYRIUS**

**DARBO GRUPĖS FUNKCIJOS**

4. Darbo grupė, apsvarsčiusi viešųjų erdvių akcentų sukūrimo ir įgyvendinimo projektų naudingumo vertinimo ataskaitą, teikia išvadas ir pasiūlymus dėl viešųjų erdvių akcentų sukūrimo ir įgyvendinimo projektų atrankos ir lėšų projektams finansuoti skyrimo.

5. Darbo grupės sprendimai yra rekomendacinio pobūdžio ir pateikiami subjektams, kurių kompetencijai pagal teisės aktus priskirta priimti sprendimus svarstytais klausimais.

**III SKYRIUS**

**DARBO GRUPĖS SUDARYMAS IR DARBO ORGANIZAVIMAS**

6. Darbo grupę sudaro, jos sudėtį keičia, jos vadovą ir pavaduotoją skiria Savivaldybės meras.

7. Darbo grupė sudaroma iš Savivaldybės tarybos narių, Savivaldybės mero politinio (asmeninio) pasitikėjimo valstybės tarnautojų ir Savivaldybės administracijos darbuotojų.

8. Darbo grupei atstovauja ir jos darbą organizuoja Darbo grupės vadovas. Darbo grupės vadovo atostogų, ligos ar komandiruotės metu jo funkcijas atlieka Darbo grupės vadovo pavaduotojas.

9. Darbo grupės posėdžiai šaukiami ne rečiau kaip kartą per mėnesį.

10. Darbo grupės vadovas sudaro posėdžio darbotvarkę ir ne vėliau kaip prieš vieną darbo dieną iki posėdžio su ja supažindina Darbo grupės narius. Darbo grupės posėdžio darbotvarkė gali būti keičiama posėdžio metu, jei tam pritaria dauguma posėdyje dalyvaujančių Darbo grupės narių. Darbo grupės posėdis yra teisėtas, jeigu jame dalyvauja ne mažiau kaip pusė Darbo grupės narių.

11. Darbo grupės sprendimai įforminami protokolu. Jį pasirašo Darbo grupės vadovas (posėdžio pirmininkas) ir sekretorius. Kitus darbo grupės dokumentus pasirašo darbo grupės vadovas.

12. Darbo grupės narys, kuris turtiniais santykiais ar kitaip yra susijęs su svarstomu klausimu, turi nusišalinti nuo tokio klausimo svarstymo ir balsavimo dėl jo.

13. Darbo grupės sprendimai priimami posėdyje dalyvaujančių Darbo grupės narių balsų dauguma. Jei balsai pasiskirsto po lygiai, lemiamą balsą turi Darbo grupės vadovas (posėdžio pirmininkas). Atskiroji Darbo grupės nario nuomonė įrašoma į protokolą.

14. Darbo grupės posėdžių protokolus rašo, jos raštvedybą tvarko ir Darbo grupės vadovo nurodymu reikiamus dokumentus rengia Darbo grupės sekretorius, paskirtas Savivaldybės mero. Darbo grupės sekretorius nėra Darbo grupės narys. Darbo grupės posėdžių protokolai ir kiti dokumentai saugomi Savivaldybės administracijos Kultūros paveldo skyriuje.

15. Darbo grupės posėdžiuose jos narių pritarimu gali dalyvauti Savivaldybės administracijos darbuotojai, architektūros, urbanistikos, meno ekspertai, kitų sričių specialistai ir ekspertai, pristatomų projektų autoriai ir kiti suinteresuoti asmenys.

**IV SKYRIUS**

**DARBO GRUPĖS TEISĖS**

16. Darbo grupė, vykdydama jai pavestas funkcijas, turi šias teises:

16.1. teikti pagal savo kompetenciją išvadas ir pasiūlymus Savivaldybės merui, Savivaldybės administracijos direktoriui, Savivaldybės administracijos Kultūros paveldo skyriui, fiziniams ir juridiniams asmenims;

16.2. kviesti į Darbo grupės posėdžius Savivaldybės tarybos narius, Savivaldybės administracijos darbuotojus, įmonių, įstaigų, organizacijų atstovus ir privačius asmenis;

16.3. gauti iš Savivaldybės administracijos padalinių Darbo grupės darbui reikiamą informaciją ir dokumentus;

16.4. siūlyti pakeisti ir papildyti Darbo grupės sudėtį ir šį reglamentą.

17. Visi Darbo grupės nariai privalo laikytis konfidencialumo ir nešališkumo principo ir saugoti paslaptyje bet kokią su asmens duomenimis susijusią informaciją, su kuria jie susipažino vykdydami savo funkcijas, nebent tokia informacija būtų vieša pagal galiojančių teisės aktų reikalavimus. Pareiga saugoti asmens duomenų paslaptį galioja ir pasibaigus narystei Darbo grupėje. Darbo grupės nariai turi būti pasirašę konfidencialumo pažymėjimą (1 priedas) ir nešališkumo deklaraciją (2 priedas).

**V SKYRIUS**

**BAIGIAMOSIOS NUOSTATOS**

18. Šis reglamentas gali būti keičiamas Savivaldybės mero potvarkiu.

19. Darbo grupės nariai, pažeidę Lietuvos Respublikos teisės aktus ir šį reglamentą, atsako Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viešųjų erdvių akcentų sukūrimo ir įgyvendinimo projektų paraiškų atrankos ir finansavimo darbo grupės darbo reglamento

1 priedas

**(Konfidencialumo pasižadėjimo forma)**

**KONFIDENCIALUMO PASIŽADĖJIMAS**

\_\_\_\_\_\_\_\_\_\_\_\_\_\_

(data)

Kaunas

Aš, ,

(vardas ir pavardė)

Kauno miesto savivaldybės mero 2023 m. \_\_\_\_\_\_\_\_\_\_\_\_\_\_d. potvarkiu Nr. \_\_\_\_\_\_ „Dėl Viešųjų erdvių akcentų sukūrimo ir įgyvendinimo projektų paraiškų atrankos ir finansavimo darbo grupės sudarymo ir jos darbo reglamento patvirtinimo“ sudarytos darbo grupės narys (-ė),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ranka įrašyti žodžius* „patvirtinu, kad esu susipažinęs (-usi)“)

su Lietuvos Respublikos asmens duomenų teisinės apsaugos įstatymu, Reglamentu (ES) 2016/679 ir Asmens duomenų tvarkymo Kauno miesto savivaldybėje taisyklėmis, kitais teisės aktais, reglamentuojančiais asmens duomenų apsaugą, ir pasižadu:

1. Saugoti asmens duomenų paslaptį visą darbo laiką ir pasibaigus darbo santykiams, jeigu šie asmens duomenys neskirti skelbti viešai.

2. Asmens duomenis tvarkyti tik teisėtais tikslais.

3. Asmens duomenis tvarkyti tiksliai ir, jeigu reikia, nuolat atnaujinti, ištaisyti ar papildyti netikslius ar neišsamius duomenis ir (ar) sustabdyti tokių asmens duomenų tvarkymą.

4. Asmens duomenis tvarkyti tik tokios apimties, kokia būtina jiems tvarkyti ir funkcijoms atlikti.

5. Asmens duomenis tvarkyti taip, kad duomenų subjektų tapatybę būtų galima nustatyti ne ilgiau negu to reikia tiems tikslams, dėl kurių šie duomenys buvo tvarkomi, įgyvendinti, ir vėliau šiuos duomenis sunaikinti teisės aktų nustatyta tvarka.

6. Įgyvendinti teisės aktų, reglamentuojančių asmens duomenų apsaugą, nuostatas, nustatančias, kaip asmens duomenis apsaugoti nuo neteisėto tvarkymo ar atskleidimo.

7. Teisės aktų nustatyta tvarka užtikrinti duomenų subjekto teisių įgyvendinimą.

8. Laikytis kitų teisės aktų, reglamentuojančių asmens duomenų tvarkymą ir apsaugą, nuostatų.

Aš žinau, kad už šio pasižadėjimo nesilaikymą ir Lietuvos Respublikos asmens duomenų teisinės apsaugos įstatymo, Reglamento (ES) 2016/679 ir kitų Lietuvos Respublikos teisės aktų pažeidimus turėsiu atsakyti pagal galiojančius Lietuvos Respublikos įstatymus.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_

Viešųjų erdvių akcentų sukūrimo ir įgyvendinimo projektų paraiškų atrankos ir finansavimo darbo grupės darbo reglamento

2 priedas

(Nešališkumo deklaracijos forma)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens vardas ir pavardė)

NEŠALIŠKUMO DEKLARACIJA

\_\_\_\_\_\_\_\_\_

(data)

Kaunas

Aš, , būdamas (-a) Viešųjų erdvių akcentų sukūrimo ir įgyvendinimo projektų paraiškų atrankos ir finansavimo darbo grupės nariu (-e), pasižadu:

1. Objektyviai, dalykiškai, be išankstinio nusistatymo, vadovaudamasis (-i) visų pareiškėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, teikti Kauno miesto savivaldybės merui, Savivaldybės administracijos direktoriui ir Savivaldybės administracijos Kultūros paveldo skyriui išvadas, pasiūlymus ir rekomendacijas klausimais, susijusiais su viešųjų erdvių akcentų sukūrimo ir įgyvendinimo projektų atranka ir lėšų šiems projektams finansuoti skyrimu.

2. Nusišalinti ir nedalyvauti paraiškų vertinimo procedūrose, kai:

2.1. aš pats (-i) esu pateikęs (-usi) ar asmenys, susiję su manimi santuokos, artimos giminystės ar svainystės ryšiais, yra pateikę paraišką arba aš esu (jie yra) paraišką pateikusio ir (ar) projektą įgyvendinančio juridinio asmens steigėjas (-a, -ai), dalininkas (-ė, -ai), akcininkas (-ė, -ai), dalyvis (-ė, -iai), valdymo organo narys (-ė, -iai), darbuotojas (-a, -ai) ar susijęs (-usi, -ę) su šiuo juridiniu asmeniu kitais civiliniais santykiais (teikiu (-ia) paslaugas ir pan.);

2.2. aš pats (-i) esu potencialus (-i) pajamų ar kitokios turtinės ar neturtinės naudos gavėjas (-a) pagal pateiktą paraišką ar tokie gavėjai yra asmenys, susiję su manimi santuokos, artimos giminystės ar svainystės ryšiais;

2.3. aš pats (-i) esu priešiškas (-a) ar asmenys, susiję su manimi santuokos, artimos giminystės ar svainystės ryšiais, yra priešiški (vyksta ginčas ir pan.) paraišką pateikusio ar paraiškoje nurodyto fizinio ar juridinio asmens atžvilgiu;

2.4. aš turiu finansinių ar moralinių įsipareigojimų (skolų) paraišką pateikusiam ar paraiškoje nurodytam fiziniam ar juridiniam asmeniui;

2.5. yra kitų, galinčių sukelti viešųjų ir privačių interesų konfliktą, aplinkybių, dėl kurių negaliu laikytis 1 punkte nustatytų principų.

3. Apie nusišalinimą raštu pranešti Kauno miesto savivaldybės merui.

Man išaiškinta, kad asmenys, susiję su manimi santuokos, artimos giminystės ar svainystės ryšiais, yra šie: sutuoktinis (-ė), seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_